উল্লেখ্য যে সোমবাৰে বিনোদ ৰাজগড় আৰু তেওঁৰ বন্ধু সোমইনা দৈমাৰীয়ে বিশ্বনাথৰ অসম অৰুণাচল সীমান্তলৈ খৰি কাটিবলৈ গৈছিল। কিন্তু কোনো দুৰ্বৃত্তই বিনোদ ৰাজগড়ক গুলিয়াই হত্যা কৰি সেই স্থানতে পেলাই থৈ যায়। লগে লগে সেই স্থানৰ পৰা মৃত বিনোদৰ বন্ধু সোমইনা দৈমাৰীয়ে পলায়ন কৰি বিনোদৰ পৰিয়ালক সমস্ত ঘটনা জনায়। তাৰ পিছতে বিনোদৰ পৰিয়ালৰ লোকে গাঁৱৰ কেইজনমান লোকক লৈ সেই স্থানৰ পৰা বিনোদৰ নিথৰ দেহ লৈ আনে।
চৰকাৰ আৰু এন ডি এফ বিৰ মাজত সম্পাদিত শান্তি চুক্তিৰ পিছত অবৈধ অস্ত্ৰৰ ঝনঝননি মাৰ যাব বুলি ধাৰণা কৰা হৈছিল যদিও পুনৰ কালিৰ ঘটনাই পৰিৱেশ অস্থিৰ হোৱাৰ ইংগিত বহন কৰিছে। ইফালে, বিগত সময়ত উক্ত অঞ্চলটোৰ আদিবাসী লোক সকলৰ ওপৰত এন ডি এফ বিয়ে সংঘটিত কৰি আহিছিল নিৰ্মম অত্যাচাৰ। অঞ্চলটোৰ পৰা আদিবাসী লোক সকলক খেদি পঠাবলৈ পূৰ্বৰে পৰা চলাই আহিছিল চেষ্টা।বিভিন্ন দল-সংগঠনসমূহে এই ঘটনাৰ উচ্চ পৰ্যায়ৰ তদন্ত দাবী কৰিছে।এতিয়া স্থানীয় ৰাইজৰ প্ৰশ্ন -কিমান দিন তেওঁলোক এইদৰে থাকিব লাগিব?অৰুণাচলী দুৰ্বৃত্তৰ আৰু উগ্ৰপন্থীৰ গুলী কিয় বুকু পাতি লব লাগে নিৰীহ জনতাই। প্ৰতিবাৰে কিয় তেওঁলোকেই খাব লগীয়া হয় গুলী?
